Ασπροπράσινο μωσαϊκό: Fudge με 3 υλικά
Πολύχρωμες μπουκίτσες λευκής σοκολάτας με φυστίκια.
400 γρ. κουβερτούρα λευκή, 1 κουτί (περίπου 400 γρ.) γάλα ζαχαρούχο, 150 γρ. φυστίκια πράσινα, ωμά και καθαρισμένα
Βάζουμε σε μπεν μαρί την κουβερτούρα με το ζαχαρούχο. Αφήνουμε τα υλικά να λιώσουν σε χαμηλή φωτιά. Ανακατεύουμε, αποσύρουμε από τη φωτιά και αφήνουμε το μείγμα να κρυώσει για περίπου 10 λεπτά. Χοντροκόβουμε τα φυστίκια στο μπλέντερ. Τα προσθέτουμε στο μείγμα της σοκολάτας ανακατεύοντας καλά.Στρώνουμε με λαδόκολλα ένα μικρό τετράγωνο ή παραλληλόγραμμο ταψί. Ρίχνουμε και απλώνουμε εκεί το μείγμα. Το βάζουμε στο ψυγείο μέχρι να σταθεροποιηθεί, για περίπου 2 ώρες. Ενδιαμέσως, προτού πήξει εντελώς, το κόβουμε σε κυβάκια, γιατί μετά θα είναι δύσκολο.
Σοκολάτα